রক্ত (চলচ্চিত্র)

রক্ত ২০১৬ সালের একটি ভারত-বাংলাদেশ যৌথ প্রযোজনায় নির্মিত অ্যাকশন চলচ্চিত্র। এসকে মুভিজ ও জাজ মাল্টিমিডিয়ার ব্যানারে প্রযোজনা করেছেন আব্দুল আজিজ। পরিচালনা করেছেন ওয়াজেদ আলী সুমন। প্রধান চরিত্রে অভিনয় করেছেন পরীমনি ও নবাগত জিয়াউল রোশান। যা ২০১৬ সালের ১২ সেপ্টেম্বর বাংলাদেশ এবং ২৩ ডিসেম্বর পশ্চিমবঙ্গের প্রেক্ষাগৃহে মুক্তি পায়।

চলচ্চিত্রটি দেড় থেকে দুই কোটি টাকার বেশি ব্যয়ে নির্মিত হয়েছে। এই চলচ্চিত্রের মাধ্যমে জিয়াউল রোশান চিত্রজগতে অভিষেক করেন। যা জাজ মাল্টিমিডিয়া প্রযোজিত ২৪ তম চলচ্চিত্র। এই চলচ্চিত্রটি ২০১৩ সালের ভারতীয় তেলুগু চলচ্চিত্র চান্দি এর পুনর্নির্মাণ।

কাহিনী
প্রতিপক্ষ কলকাতায় অনুষ্ঠিত সার্ক সম্মেলনে একটি বোমা বিস্ফোরণের পরিকল্পনা করে, যা সাতটি দেশের উদ্যোগে আয়োজিত হয়। তার লক্ষ্য ছিল এই দেশগুলোর রাজনৈতিক স্থিতিশীলতা নষ্ট করে, নিজের ও তার দলের অবৈধ অস্ত্র ও বিস্ফোরক বাণিজ্যকে সহজতর করা। তবে, এজেন্ট সানিয়া তার পরিকল্পনা ব্যর্থ করে দেন এবং সম্মেলন সফলভাবে সম্পন্ন হয়।
অভিনয়শিল্পী 
 রওশন চৌধুরীর চরিত্রে জিয়াউল রোশান
 এজেন্ট সানিয়া সরকারের চরিত্রে পরীমনি 
বস্কো চরিত্রে অমিত হাসান 
 আশীষ বিদ্যার্থী, রিসার্চ অ্যান্ড অ্যানলাইসিস উইং এর প্রধান
 স্বরাষ্ট্রমন্ত্রী রতন সিনহার ভূমিকায় বিপ্লব চট্টোপাধ্যায়
 রাজা দত্ত 
 মেঘনা হালদার
 প্রসুন গুইন
 সুব্রত
চিকন আলী 
নির্মাণ
জাজ মাল্টিমিডিয়ার প্রযোজক আব্দুল আজিজ প্রথমে জানান, মালেক আফসারী লেডি অ্যাকশন সিনেমা করলে পরীকে নিয়েই করতে চলচ্চিত্র নির্মাণ করবেন। অন্যদিকে পরিচালক মালেক আফসারী জানান, তার অনেকদিনের আশা ছিল তার পরিচালিত ছবি দুই বাংলার দর্শক দেখবে, জাজ মাল্টিমিডিয়া  তার সেই আশা পূরণ করেছেন। রক্ত ছবির কাজ শুরুর আগে থেকেই মালেক আফসারী ছবির পরিচালক হিসেবে চুক্তিবদ্ধ ছিলেন এবং সে অনুযায়ী তিনি টিম নিয়ে ভারতে ছবির শ্যুটিংও শুরু করেন। কিন্তু শ্যুটিং শুরুর অল্প কিছুদিন আগে শ্যুটিং শিডিউল নিয়ে প্রযোজকের সাথে মতের অমিল এর কারণে পরিচালনা থেকে সরে দাড়ান মালেক আফসারী। তার পরিবর্তে ওয়াজেদ আলী সুমন ছবিটির নির্মাণ কাজের দায়িত্ব গ্রহণ করেন।

ছবিটির বেশিরভাগ দৃশ্য কলকাতা, হাওড়া, শিলিগুড়ি এবং দার্জিলিঙে ধারণ করা হয়েছে।
সংগীত

মুক্তি

চলচ্চিত্রটি ২০১৬ সালের ১২ সেপ্টেম্বর বাংলাদেশ এবং একই বছরের ১২ ডিসেম্বর ভারতের প্রেক্ষাগৃহে মুক্তি পায়।

ট্রিভিয়া

 চলচ্চিত্রটির মাধ্যমে জিয়াউল রোশান - এর চলচ্চিত্রাঙ্গনে অভিষেক হয়।
 জাজ মাল্টিমিডিয়া - এর ব্যানারে এটি পরীমনির প্রথম সিনেমা।
 জাজ মাল্টিমিডিয়া ও এসকে মুভিজ এর যৌথপ্রযোজনায় নির্মিত সিনেমাগুলোর মাঝে এটা দ্বিতীয় চলচ্চিত্র যার নায়ক-নায়িকা উভয়েই বাংলাদেশি।

তথ্যসূত্র

বহিঃসংযোগ

বিষয়শ্রেণী:২০১৬-এর চলচ্চিত্র
বিষয়শ্রেণী:বাংলাদেশে ধারণকৃত চলচ্চিত্র
বিষয়শ্রেণী:জাজ মাল্টিমিডিয়া'র চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:ঢাকায় ধারণকৃত চলচ্চিত্র
বিষয়শ্রেণী:ওয়াজেদ আলী সুমন পরিচালিত চলচ্চিত্র
বিষয়শ্রেণী:পশ্চিমবঙ্গে ধারণকৃত চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:বাংলাদেশী মারপিটধর্মী চলচ্চিত্র
বিষয়শ্রেণী:ভারতীয় চলচ্চিত্রের বাংলাদেশী পুনর্নির্মাণ
বিষয়শ্রেণী:তেলুগু চলচ্চিত্রের বাংলাদেশী পুনর্নির্মাণ
বিষয়শ্রেণী:দার্জিলিঙের পটভূমিতে চলচ্চিত্র